கேள்வி: ஆர். வைத்தியநாதசுவாமி குறித்து விரிவாக சொல்லுங்கள்.
பதில்: இராமசுவாமி எஸ். வைத்தியநாதசுவாமி அல்லது பொதுவாக ஆர். வைத்தியநாதசுவாமி (''Ramaswamy S. Vaidyanathaswamy'', 1894 - 1960) சென்னைப் பல்கலைக்கழகம்த்தின் முதல் கணிதம்ப் பேராசிரியர். அப்பதவி முதன்முதலில் 1919 இல் கணிதமேதை இராமானுசன்னுக்காக உண்டாக்கப்பட்டும் அவருடைய உடல்நிலைக் குறைவினாலும் 1920இல் ஏற்பட்ட அவரது அகாலமரணத்தினாலும் அப்பதவியில் அவர் உட்காரவேயில்லை. வைத்தியநாதசுவாமியையும் சென்னை பல்கலைக்கழகம் 'ரீடர்' (Reader) பதவியில தான் வைத்திருந்தது. ஆனால் கணித வட்டாரங்களில் அவர் சென்னைப் பேராசிரியராகத்தான் புழங்கப்பட்டு வந்தார்.
கேள்வி: ஆர். வைத்தியநாதசுவாமி - பிறப்பும் கல்வியும் என்பது என்ன?
பதில்: வைத்தியநாதசுவாமி அக்காலத்தில் ஆங்கிலேயர் ஆட்சியிலிருந்த சென்னை மாகாணத்தில் தஞ்சை மாவட்டத்தில் ஒரு கிராமத்தில் பிறந்தார். பள்ளிப் படிப்பை மயிலாடுதுறை (தற்கால மயிலாடுதுறையில்) சென்னையிலுள்ள பச்சையப்பன் உயர்நிலைப் பள்ளியிலும் முடித்துக்கொண்டு பிறகு சென்னை கிறிஸ்தவர் கல்லூரியிலும் மாகாணக் கல்லூரியிலும் படித்து முதுகலை (M.A.) பட்டம் பெற்றார். நான்கு ஆண்டுகள் சென்னைப் பல்கலைக் கழகத்தில் வடிவவியலில் ஆராய்ச்சி மாணவனாக இருந்தார். பிறகு சென்னை பல்கலைக் கழகத்தின் படிப்புதவிச்சம்பளம் பெற்று ஸ்காட்லந்து சென்று St. Andrews University இல் Ph.D., D.Sc. ஆகிய இருமுனைவர் பட்டங்களைப் பெற்றார். அப்பொழுது அவருடைய சமகாலத்திய கணித ஆராய்ச்சியாளர்கள்: காப்ஸன், எட்வர்ட்ஸ், மற்றும் ஹாப்ஸன். அவருடைய ஆசிரியர்கள்: டர்ன்புல், மற்றும் விட்டேகர்.
கேள்வி: ஆர். வைத்தியநாதசுவாமி - தொழில் குறித்து விரிவாக சொல்லுங்கள்.
பதில்: *1925: ஆராய்ச்சியாளர், சென்னைப் பல்கலைக்கழகம். *1926 ஆசிரியர், வாராணசி இந்து பல்கலைக்கழகம். *1927 - 1952 ஆசிரியர், பிற்பாடு ரீடர் (Reader), சென்னைப் பல்கலைக்கழகம்.
கேள்வி: ஆர். வைத்தியநாதசுவாமி - சாதனைகள் பற்றி நீங்கள் என்ன அறிந்துள்ளீர்கள்?
பதில்: * கணிதத்தில் ஒரு பெருந்தலை (சாம்பவான்). அவரிடத்தில் பயின்று உலகப்புகழ் பெற்றவர்கள் பலர். சிலருடைய பெயர்கள்: **வி. கணபதி அய்யர் (அண்ணாமலைப் பல்கலைக்கழகம்) **வி.எஸ். கிருஷ்ணன் (சென்னைப் பல்கலைக்கழகம்) **கே.ஜீ. ராமநாதன் (T.I.F.R. Mumbai) **பீ. கேசவ மேனன் **கே. சந்திரசேகரன் (ஆந்திரா பல்கலைக்கழகம்) **ஸீ. எஸ். வெங்கட்ராமன் (கேரளா பல்கலைக்கழகம்) **எம்.வீ. சுப்பராவ் (ஆந்திரா பல்கலைக்கழகம்) **வீ.கே. பாலசந்திரன் (சென்னைப்பல்கலைக்கழகம்) * 91 கணித ஆய்வு வெளியீடுகள். இவை வடிவவியல், எண் கோட்பாடு, கணிதத்தருக்கம், இடவியல் முதலிய கணிதப் பிரிவுகளைச் சார்ந்தவை. * அவருடைய ஆராய்ச்சி நூல்களில் மிக மிகப்புகழ் பெற்றது "The Theory of Multiplicative Arithmetic Functions" என்ற ஆய்வுமடல் 'Transactions of the American Mathematical Society' இல் வெளியிடப்பட்ட 80-பக்கம் கொண்ட ஆய்வுரை. *புத்தகவடிவில் அவர் எழுதிய கணித நூல்கள்: ** A Memoir on Cubic Transformations associated with Desmic System, published by the Indian Mathematical Society ** General Topology என்ற் தலைப்புடன் 1947 இல் வெளியிடப்பட்ட நூல், பிற்பாடு செல்சீ பிரசுரிப்பாளர்களால் 1960 இல் மறுபதிப்பு செய்யப்பட்டது. அவருடைய இந்நூல் உலகத்திலேயே மூன்றாவதாக ஆங்கிலத்தில் இடவியல் எழுதப்பட்டு உலகவழக்கில் புழங்கிய நூலாகும். மேல்நாட்டு இடவியல் வல்லுனர்களான எசு. லெஃவ்ழ்சிட்சு (S. Lefschetz), ஈ. மைக்கேல் (E. Michael) இருவரும் இந்நூலை மிக உயரத்தில் வைத்துப்பேசியதுண்டு. *விருதுகள்: **ஃவெல்லோ ஆஃவ் த ராயல் சொசைட்டி ஆஃவ் எடின்பர்கு (Fellow of the Royal Society of Edinburgh).